michle
రూట్‌ నియామకాన్ని సమర్థించిన మైకేల్‌
లండన్‌: ఇంగ్లండ్‌ టెస్టు జట్టుకు కెప్టెన్‌గా జో రూట్‌ నియామకాన్ని ఆ దేశ మాజీ కెప్టెన్‌ మైకేల్‌ వాన్‌ సమర్థించాడు.కోహ్లీ ఎలాగైతే టీమిండియాకు విజయాలు అందిస్తున్నాడో అదే విధంగా భవిష్యత్‌లో జో రూట్‌ ఇంగ్లండ్‌కు చిరస్మరణీయమైన విజయాలు అందిస్తాడన్నారు.అలెస్టస్‌ కుక్‌ ఇటీవల కెప్టెన్సీకి రాజీనామా చేయడంతో వైస్‌ కెప్టెన్‌గా ఉన్న జోరూట్‌ని ఈసిబి కెప్టెన్‌గా ఎంపిక చేసిన సంగతి తెలిసిందే.జో రూట్‌ కూడా అచ్చం వాన్‌ బాటలోనే పయనిస్తున్నాడు. మొదట షఫీల్డ్‌ కలేజ్‌గేట్‌ క్లబ్‌ తరపున ఆడిన వీరిద్దరు ఆ తరువాత యార్క్‌ షైర్‌,ఇంగ్లండ్‌ జట్టుకు ఆడుతున్నారు
.2005యాషెస్‌ సిరీష్‌ విజేతగా ఇంగ్లండ్‌ నిలిచినపుడు జట్టుకు మైకేల్‌ వాస్‌ కెప్టెన్‌గా ఉన్నాడు.26 సంవత్సరాల జో రూట్‌ కెప్టెన్‌గా బాధ్యతలు చేపట్టడానికి ఇదే సరైన సమయమని ఇందులో ఎలాంటి సందేహం లేదని వాస్‌ స్పష్టం చేశాడు. జో రూట్‌ రెడీ,ఎలాంటి సందేహం లేదు అని ఒక పత్రికకు రాసిన కాలమ్‌లో వాస్‌ పేర్కొన్నాడు.కెప్టెన్సీ బాధ్యతలు నిర్వర్తిస్తూనే జో రూట్‌ ఆటలో మరింత నైపుణ్యం సాధించాల్సి ఉందని వాస్‌ వివరించాడు.మరోవైపు జో రూట్‌,కోహ్లీ పోలికలపై వాస్‌ స్పందించాడు. టీమిండియా కెప్టెన్సీ బాధ్యతలు చేపట్టిన తరువాతనే కోహ్లీ ఎక్కువ పరుగులు చేస్తున్నాడని, ఇందులో రెండు డబుల్‌ సెంచరీలు కూడా ఉన్నాయని వాస్‌ గుర్తించాడు.కోహ్లీ భారతకు దొరికిన పెద్ద వరం,అతని ప్రతిభతో భారత్‌ను టెస్టు ర్యాంకింగ్స్‌లో అగ్రస్థానంలో నిలిపాడని కొనియాడాడు.కోహ్లీ మాదిరిగానే జో రూట్‌ కూడా అటుబ్యాటింగ్‌తో పాటు కెప్టెన్సీలో ఇంగ్లండ్‌ను ఉన్నత శిఖరాలకు తీసుకెళ్తాడనే ఆశాభావాన్ని వాస్‌ వ్యక్తం చేశాడు.జో రూట్‌కెప్టెన్సీ బాధ్యతలు చేపట్టినప్పటికి బ్యాటింగ్‌లో మెరుగైన ప్రదర్శన చేయాలని ఇంగ్లాండ్‌ మాజీ కెప్టెన్‌ నాసిర్‌ హుస్సేన్‌ పేర్కొన్నాడు.